《和幽居 其四》
宋代·赵希逢

谢他逋客请回车，曳钩清溪尽可渔。一饱何思更何虑，四时无欠亦无馀。

鸥闲与我两相似，鸠拙于人百不如。金马玉堂梦难到，凄凉分已爱吾庐。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。